Lilian Langsepp

Lilian Langsepp (sündinud 1961) on eesti muusikateadlane ja interpreet, kes mängib ajaloolisi harfe, orelit, klavessiini ja Hiina näppepilli guzhengi. Aastail 1976–1980 õppis ta Heino Elleri nimelises Tartu Muusikakoolis koorijuhtimist ja muusikateooriat ning aastail 1980–1987 Tallinna Riiklikus Konservatooriumis muusikateaduse erialal. 2005. aastal kaitses ta muusikateaduse alal magistrikraadi Eesti Muusika- ja Teatriakadeemias Diego Fernández de Huete passacaglia'de laadikäsitluse ja tonaalstruktuuri teemal (juhendaja Mart Humal). Vanamuusika osas täiendas ta end 1997.–2000. aastal Schola Cantorum Basiliensises, keskendudes hispaania barokkharfile, hispaania varajasele orelimuusikale ning improvisatsioonile ajaloolistes stiilides. Lilian Langsepp on töötanud bibliograafina ja raamatukoguhoidjana Tartu ülikooli raamatukogu muusikaosakonnas, muusikateooria, improvisatsiooni ja barokkharfi õpetajana H. Elleri nimelises Tartu Muusikakoolis ning Eesti Muusika- ja Teatriakadeemias, samuti õpetajana Tartu Ülikooli filosoofiateaduskonna kultuuriteaduste ja kunstide instituudis. Alates 1994. aastast on ta esinenud nii solistina kui ka mitme vanamuusikaansambli, nagu Hortus Musicus, Corelli Consort, Linnamuusikud, Cantores Vagantes, Via Sonora, Fudo, FA Schola ansambli koosseisus, mängides harfi, klavessiini, orelit, guzhangi. Ta on teinud muusikakujunduse Tartu Jaani kirikut tutvustavale Tartu Ülikooli õppefilmile (valmis 1999), lindistanud muusikat Eesti Raadiole, teinud barokkharfimängijana koostööd Cantores Vagantesega. Ta on Tartu Ülikooli varajase ja orientaalse muusika keskuse Festivitas Artium Schola ansambli liige.[viide?] 2016 Tartu Ülikooli aumärk Via Sonora "La Gamba. Music from XV-XVI century Italy and Spain". Helikassett, 1995. CD "Musica in Camera Gustaviana". Tartu, TÜ, 1997. CD "Deus creator omnium. Gregorian chant" 1997. CD "Via Sonora. Selected Recordings 1994-1997" 2001. CD "Muusikat ajastute piirimailt". Cantores Vagantes. Tallinn, 2002. CD "The Sound of Medieval Flute". Festivitas Artium Schola. Tartu, 2006. CD "Music from the Time of Marco Polo". Festivitas Artium Schola. Tartu, 2008. https://www.etis.ee/CV/Lilian_Langsepp/est Lilian Langsepp. - Eesti Interpreetide Liit Lilian Langsepp. Creative work. - ETIS Jaani kirik. - UTTV "Tartu Ülikooli aumärgi kavalerid". Tartu Ülikool. Vaadatud 9.12.2022. "Arhiivikoopia". Originaali arhiivikoopia seisuga 27. november 2020. Vaadatud 24. veebruaril 2021.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 14. juuni 2021. Vaadatud 24. veebruaril 2021.{{netiviide}}: CS1 hooldus: arhiivikoopia kasutusel pealkirjana (link) https://erb.nlib.ee/?kid=1490438x[alaline kõdulink] "Arhiivikoopia". Originaali arhiivikoopia seisuga 24. november 2020. Vaadatud 24. veebruaril 2021.{{netiviide}}: CS1 hooldus: arhiivikoopia kasutusel pealkirjana (link) https://erb.nlib.ee/?kid=21999521[alaline kõdulink] "Arhiivikoopia". Originaali arhiivikoopia seisuga 27. november 2020. Vaadatud 24. veebruaril 2021.{{netiviide}}: CS1 hooldus: arhiivikoopia kasutusel pealkirjana (link) Lilian Langsepp räägib unikaalsest ajaloolisest harfist Loona mõisas